מייקל לוין

מייקל (מיכאל) לוין (17 בפברואר 1984 - 1 באוגוסט 2006) היה חייל צה"ל שנהרג במלחמת לבנון השנייה. לוין, שעלה לישראל שנתיים טרם גיוסו בגפו מארצות הברית הפך לאחר מותו לסמל לעלייה ולציונות במאה ה-21 וכן העלה במידה רבה את ההערכה והמודעות לשירותם של חיילים בודדים בצה"ל.

ביוגרפיה 
לוין נולד ב-17 בפברואר 1984 בפנסילבניה שבארצות הברית. סבו וסבתו מצד אמו היו ניצולי השואה. לוין פיתח דעות ציוניות כבר בגיל צעיר והדריך ילדים ונוער יהודיים במחנות קיץ יהודיים רבים בנעוריו.

לוין עלה לישראל בגפו בגיל 19, בשנת 2003, לוין היה מוטרד מכך שהוא לא מקבל צו ראשון והחליט להגיע ללשכת הגיוס, כשנאמר לו שאין באפשרותו להיכנס ללא מסמכים, החליט לוין לטפס על הבניין ולהיכנס דרך החלון היחיד בבניין שהיה פתוח על מנת להתחיל בהליך הגיוס. באוגוסט 2004 התגייס לחטיבת הצנחנים.

בקיץ 2006 כשפרצה מלחמת לבנון השנייה, היה לוין בחופשה אצל משפחתו בפנסילבניה. לוין חזר מיד לישראל ונהרג ביום הראשון שבו נכנס ללבנון, ב-1 באוגוסט 2006 בעיירה עייתא א-שעב, כאשר כוחו נקלע למארב של אנשי חזבאללה.

אלפים רבים של אנשים ששמעו על כך שלוין היה חייל בודד הגיעו להלווייתו. על פי בקשתו נקבר בהר הרצל.

על שמו קרוי המרכז לחיילים בודדים אשר מסייע לחיילים בודדים בצה"ל בעת שירותם.

קברו של לוין בהר הרצל הפך ברבות השנים למקום עלייה לרגל של קבוצות נוער וצעירים יהודים מרחבי העולם.

קישורים חיצוניים 
 דף לזכר מייקל לוין באתר יזכור
 
 סיפור חייו ומותו של סמ"ר מייקל לוין ז"ל, שנפל במלחמת לבנון השנייה באתר יוטיוב

הערות שוליים 

ישראלים ילידי ארצות הברית
אישים הקבורים בבית הקברות הצבאי בהר הרצל
חללי צה"ל במלחמת לבנון השנייה
ישראלים שנולדו ב-1984
ישראלים שנפטרו ב-2006